Amalie Eikeland

Amalie Vevle Eikeland (født 26. august 1995) er en norsk fotballspiller som spiller for Brann og for det norske landslaget.

Klubbfotball

Arna-Bjørnar (2011–2018) 
Eikeland debuterte i Toppserien for Arna-Bjørnar allerede som 15-åring. Til tross for sin unge alder etablerte hun seg raskt i et sterkt Arna-Bjørnar, og i 2012-sesongen scoret hun 11 seriemål i en sesong som endte med bronse til Arna-Bjørnar. Eikeland ble tildelt Statoils talentpris for september i 2013, og i 2014 ble hun av Bergensavisen kåret til Hordalands nest største idrettstalent. Eikeland og Arna-Bjørnar tok bronse i Toppserien også i 2013, 2014 og 2018.

Sandviken (2019) 
Etter mange år i Arna-Bjørnar, signerte hun kontrakt med Sandviken før 2019-sesongen.

Reading (2019–2023) 
I august 2019 ble hun hentet til Reading FC i Women's Super League, den øverste divisjonen i England. I 2021 forlenget hun kontrakten med Reading. Hun ble i 2022 kåret til både ¨årets spiller¨ og ¨spillernes årets spiller¨ i Reading. 

Etter 2022/2023-sesongen, rykket Reading ned til Women's Championship, den nest øverste divisjonen i England. Eikelands kontrakt gikk ut da, og klubben annonserte at hun, og 12 andre spillere, forlot klubben den sommeren.

Brann (2023–) 
Brann annonserte 30. juni 2023 at Eikeland hadde signert en 2,5 årskontrakt for klubben.

Landslagsfotball 
Eikeland har landskamper for J15, J16, J17, J19, U23 og det norske A-landslaget.

Hun ble tatt ut på det norske A-landslaget for første gang i september 2016, sammen med lagvennine i Arna-Bjørnar Vilde Bøe Risa. Eikeland debuterte for A-landslaget i en kamp mot Israel den 19. september 2016. 

Eikeland var en del av den norske troppen under VM i Frankrike i 2019. Hun ble også tatt ut til EM i England 2022 og VM i Australia og New Zealand i 2023.

Referanser

Eksterne lenker 
 
 

Norske fotballspillere
Norske damelandslagsspillere i fotball
Fotballspillere for Arna-Bjørnar Fotball
Fotballspillere for SK Brann Kvinner
Norske fotballspillere i England
Spillere i VM i fotball for kvinner 2019
Spillere under EM i fotball for kvinner 2022
Spillere i VM i fotball for kvinner 2023